ky en kk ky ru ru ky ky ru ru ru bg ru ru ru en hbs_cyr ru ky hu ky ru mt ky ky ky ky ky ky ky ky ky ky ky ky ky ky ky ky ky ky ky ru ru ky ru hu ru ky ru tt ru tt ru ru ru ru ky ru ru ru ky ru uk bg ky ru ky ru ky ru ky ru kk ru be ru ky ru ru ky ru mn ru av ru kk ru ky ru ky ru ky ru ky ru
"Агым", 09.10.09 - 9-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Буга чейин жаза келгендей, биз бүгүн Жогорку Кеңештин "Ак жол" фракциясынан шайланган депутат Динара ИСАЕВА жөнүндө сөз кылабыз.
Төрт баланын энеси Динара айым мектепти аяктаган соң Калинин районундагы электр оюнчуктарын жасоочу заводдо слесарь-жыйноочулук кызматты аркалоо менен эмгек жолун баштаган. Андан кийин комсомолдун Кара-Балта шааркомунда эсепчи, "Союзпечаттын" райагентчилигинде эсепчи (1984-жылдан тартып) болуп иштеген.
Динара Шертаевнанын "ити чөп жей" баштаган мезгил 1994-жылга туура келет. Алгач "Чыңгыз" аталыштагы жоопкерчилиги чектелген коомун жетектеп (1994-1998-жылдары), депутаттыкка чейин "Асмантур" ЖЧКсынын президенти болуп иштеген (2000-2007-жылдар). Д.Исаеванын наамына расмий катталган ишканалар ушулар. Бирок, мындан башка да көмүскөдөгү бизнес булактары бар. Өткөн жылы августта болгон "Боинг" учагынын кырсыгы эсиңизде бардыр. 65 адамдын өмүрүн кыйган учак "Итек эйр" компаниясына таандык экени маалым. Дал ошол ишканага башында Динара айым ээлик кылганын ЖК депутаты Бегалы Наргозуев мындайча билдирген: "Итек эйр" Динара Исаеваныкы болчу. Динара Исаева аны россиялык Кочубей деген жарандан сатып алган. Анан былтыр Динара Исаева аны "Макс авиа" деген компанияга сатканга аракет кылган. Бирок акырында "Макс авиа" албай койгондон кийин Марат Султановго арзаныраак сатышкан".
Өмүр таржымалы көрсөткөндөй, Д.Исаева депутаттыкка чейин мамлекеттик кызматты аркалаган эмес. Анын депутат болушуна президенттик администрацияны жетектеген жолдошунун түздөн-түз таасири бар экенин көпчүлүк небак аңдаган.
Журналист журтчулугу Динара Исаеваны "балык" депутаттардын катарына кошот. Себеби, анын парламент жыйынында көкөй кескен көйгөйлөрдү көтөрүп чыкканына күбө боло элекпиз. Ошентсе да, кесиптештеринин жардамы аркасында эки мыйзам долбоорун сунуш кылганга жетишиптир. Алсак, "парталаштары" Алтынбек Сулайманов, Мария Исанова, Абдумеджит Юсуров, Юрий Данилов менен биргеликте "Адамдын өмүрүнө жана ден соолугуна терс таасир тийгизүүчү коркунучтуу химиялык, уулуу жана канцерогендик заттар сакталган мөмө, жемиш, жаңгак жана башка тамак-аш азыктарын Кыргызстандын аймагына алып кирүүгө тыюу салуу жөнүндө" мыйзам долбоорун жазышкан. Аталган мыйзам долбоору элге кандай пайда тийгизип атканы туурасында сөз кылуунун кажети жок.
Динара айым "классташтары" Абдумеджит Юсуров, Мария Исанованын көмөгү менен "Жарандардын кайрылуусун кароонун тартиби жөнүндөгү" мыйзамга өзгөртүүлөрдү жана толуктоолорду киргизип, ал өлкө башчысы тарабынан колдоого алынган. Бул мыйзам канчалык деңгээлде иштеп атканы аз-аздан болсо да байкалып жатат.
Жыйынтыктап айтканда, эки жыл ичинде эки мыйзам долбоорунун жаралышына көмөк көрсөткөн "ак жолчу" айымдын ишмердүүлүгү үчүн мамлекет 1,5 млн. сом (болжол менен) сарптады. Айтканга оңой болгон менен, мындай ири суммадагы акчаны карапайым адам өмүрү өткөнчө иштеп таба албайт. Албетте, ар бир адамдын иштөө жөндөмдүүлүгү өзгөчө. Өзгөчө депутаттардын иши канча, кандай мыйзам кабыл алганы, мындан тышкары, өлкө тагдырына таасир берген курч маселелерде коомчулуктун кызыкчылыгын коргогону, өз позициясын ачык айтып, аны коргой билгени менен ченелип, эл эсинде калат. Кезегинде Данияр Токтогуловичтин кандай депутат болгондугун азыр айрымдар тамшануу менен эстешет. Ошентсе да Динара Шертаевнанын депутаттык ишмердүүлүгүн айрым таптакыр "балык", колунан да, оозунан да эчтеке чыкпаган депутаттарга салыштырмалуу орточо бааласак болчудай.
- Парламенттеги үч фракция лидерине Грецияда өтө турган ОБСЕнин жыйынына чакыруу кагазы келген. ЖК төрагасы Айтибай Тагаев КСДП фракция жетекчилиги менен макулдашпай туруп, Грецияга бара тургандардын катарына сизди кошуптур. Мындай өзүм билемдик саясатка ксдпкчылардын көпчүлүгү нааразы. Буга карабастан, сиз партиялаштарыңызга каяша айтып, "ак жолчуларга" ыктагандай таасир калтырганыңыз нени каңкуулайт?
Дамира НИЯЗАЛИЕВА, ЖК депутаты, КСДП фракциясы:
- Мындан саясат издөөнүн кереги жок. Чет өлкөгө барууну да чоң саясатка айлантып, ызы-чуу чыгарууну мен өтө уят иш деп эсептейм жана ал деңгээлге түшкүм келбейт. Кээ бирлер муну өз кызыкчылыгына жараша ар кандай айтып жүрөт. А чындыгында "ОБСЕнин жыйынына фракция лидери барбаса ордуна анын орун басары барыш керек" деген норма эч жерде жок. Мурунку чакырылыштарда жөнөкөй эле депутаттар барып жүрүшчү. Анан биздин чакырылышта эле үч фракциянын лидерлери өз ара сүйлөшүп, ушундай чечим чыгарып алышыптыр. Биздин фракциянын лидери Б.Бешимов жумушка чыкпай жүргөнү үчүн мага сунуш кылышкан. Ызы-чуудан кийин мен чакыруу кагазын Иса Өмүркуловго берип салсам, ОБСЕ кайрадан менин атыма дагы бир чакырык, авиабилеттерди жөнөтүшүптүр "сөзсүз келиңиз" деп. Бирок, мен андан да баш тартып жатам. Ушу да урушуп-талашканга татыйбы?
Ал эми мени "Ак жолго" ыктай баштады деген - арсыз ушактар. Менин оюмча атайын заказдар менен жасалып жатат. Эми кудай урбадыбы, эки-үч "ак жолчу" коллегалар менен катташып койсо эле "Ак жолго" ыктап атат дегендери уят да. Адамдык касиет, жеке мамилелер саясаттан жогору туруш керек.
Бул маселе боюнча КСДП фракция жетекчисинин милдетин аткаруучу Иса ӨМҮРКУЛОВ пикирин төмөндөгүдөй билдирди:
- Грециядагы жыйынга фракция жетекчиси гана барышы керек. Аны фракция жыйынына салып, талкуулаганга негиз жок. Лидерибиз Бакыт Жолчубекович сентябрдан бери жумушка чыга элек. Учурда ал Кыргызстандан тышкаркы аймакта жүрөт. Демек, ОБСЕ жыйынына катышууга менин гана укугум бар.
"Чотонов "Ата мекен" партиясынын ардагери"
- Кечээ жакында "Ата мекен" партиясынын лидери Өмүрбек Текебаев менен анын орунбасары Дүйшөн Чотоновдун ортосун "кара мышык" аралап, чоң жаңжал чыкканы туурасында маалымат тарады. Мунун канчалык чындыгы бар?
Бул суроого Дүйшөн мырзанын өз оозунан жооп угууга мүмкүнчүлүк болгон жок. Партиялашынын ордуна "Ата мекендин" аппарат жетекчиси Алманбет ШЫКМАМАТОВ минтип жооп берди:
- Бул чындыкка дал келбеген ушак. Дүйшөн Чотонов "Ата мекенди" түптөөчүлөрдүн бири, партиябыздын ардагери. Мындай аңыздын таралышына кызыкдар күчтөр бардай. Балким, Текебаев менен Чотоновдун ыркын бузуу үчүн Ак үй политтехнологдору колдонгон ыкма болушу ыктымал.
Бетти даярдаган Нурканбек КЕРИМБАЕВ,
кыргыз тилиндеги гезит "Агым"
email • архив • редакция
Бакыт Бешимов кимден качкан?
Миллиондор кайда, Бакыт мырза?
Мылжың бийликке кылжың оппозициябы?
Мансап жолу партия тепкичинен турабы?
"Бахтыярды Зикирбаев атайын өлтүрүптүр"
100 млн. сомду КИМ "жутту"?
"Орто" баа алган ким?
Алкоагенттиктен алко эмес, акча жардам
"Омор Султанов өзүнүн ырларын өзү жакшы окуп алган акын"
Жапондордо да мүшкүл көп
"…Миң кыялды ким тыяр"
Бул жолу жаш ырчы Даниэль өзүнө "портрет" тартты.
Оюнда дайым "генерал", турмушта лидер ДАНИЭЛЬ
"Ушул адамга кезиккениме эч өкүнбөйм"
Албуут темпераменттен чыккан ашкере канкор
Издейм сени, арасынан элдердин...
Кимди ким соет болду экен?